ΓΡΑΠΤΗ ΕΡΩΤΗΣΗ E-0308/02

υποβολή: Marie Isler Bguin (Verts/ALE) προς την Επιτροπή

(11 Φεβρουαρίου 2002)

Θέμα: Κοινοτικό πρόγραμμα περιβαλλοντικής εκπαίδευσης στα σχολεία

Τα σύγχρονα περιβαλλοντικά θέματα, όπως η αναθέρμανση του κλίματος, οι μετεωρολογικές διαταραχές ή η ατμοσφαιρική ρύπανση, δενπολογίζουν όσον αφορά της συνέπειες και τις επιπτώσεις τους ούτε σύνορα ούτε γενιές.

Οι περιβαλλοντικές αυτές καταστροφές δεν πλήττουν μόνο, με τις εκδηλώσεις τους, ολόκληρους πληθυσμούς, αλλά καιποδηλώνουν τους άμεσαπεύθυνους γι' αυτές που είναι κυρίως μια παράδοση δυτικών βιομηχανικών πολιτικών και κοινωνιολογικών συμπεριφορών που αψηφούν ή δεν έχουν συνειδητοποιήσει τους οικολογικούς κινδύνους.

Στα σοβαρά πλανητικά διακυβευόμενα, η Ευρωπαϊκή Ένωση πέτυχε συχνά να δώσει μια κοινή, κοινοτική απάντηση.

Προσυπογράφει η Επιτροπή τη ρήση κάλλιον το προλαμβάνειν ή το θεραπεύειν, εκτιμώντας κυρίως το γεγονός ότι το οικονομικό κόστος μιας κοινοτικής πολιτικής πρόληψης και εκπαίδευσης για το σεβασμό του περιβάλλοντος θα είναι πάντα μικρότερο από το ποσό που απαιτείται για την κάλυψη των περιβαλλοντικών καταστροφών και των πλανητικών θεομηνιών·

Δεν θεωρεί απαραίτητο όσο και πρωταρχικό να διευρύνει το πεδίο αρμοδιοτήτων της παράλληλα με τη διεύρυνση των κοινοτικών ανησυχιών και κινδύνων, εντάσσοντας ένα κοινό πρόγραμμα περιβαλλοντικής σχολικής εκπαίδευσης στα εκπαιδευτικά συστήματα και τις εκπαιδευτικές βαθμίδες των χωρών μελών και τωνποψηφίων χωρών·

Συμφωνεί η Επιτροπή ότι οι κοινοτικοποιημένες πτυχές των σχολικών προγραμμάτων διδασκαλίας σφυρηλατούν στη βάση και εδραιώνουν για τις επερχόμενες γενιές την περιβαλλοντική ευθύνη των ευρωπαίων πολιτών·

Απάντηση της κας Wallstrm εξ ονόματος της Επιτροπής

(22 Μαρτίου 2002)

Στο Έκτο Περιβαλλοντικό Πρόγραμμα Δράσης της Κοινότητας, η Επιτροπή παρουσίαζε πέντε στρατηγικές προσεγγίσεις για την επίτευξη των περιβαλλοντικών στόχων του 2001-2010. Οι προσεγγίσεις αυτές αποτελούν προληπτικά εργαλεία που αποσκοπούν στην προστασία του περιβάλλοντος κυρίως και όχι στη θεραπεία του. Ένας τρόπος για να επιτευχθούν βελτιώσεις στο περιβάλλον είναι να βοηθηθούν οι πολίτες να κάνουν επιλογές φιλικές προς αυτό. Ο κάθε πολίτης από μόνος του καθώς και οι επιχειρήσεις λαμβάνουν κάθε μέρα αποφάσεις που έχουν άμεσες ή έμμεσες επιπτώσεις επί του περιβάλλοντος. Η σωστή και η εύκολα προσβάσιμη πληροφόρηση για το περιβάλλον και για σχετικά πρακτικά θέματα θα βοηθήσει τη διαμόρφωση απόψεων και έτσι αποφάσεων.

Η περιβαλλοντική εκπαίδευση και ενημέρωση θα αποκτήσουν βαρύνουσα σημασία στις διαδικασίες αυτές. Η Ένωση θα συνεχίσει να προαγάγει ορθές πρακτικές και να ανταλλάσσει απόψεις για να βελτιωθεί η πρόσβαση των νέων ανθρώπων στην περιβαλλοντική ενημέρωση. Τα συστήματα εκπαίδευσης και τα σχολικά προγράμματα παραμένουν ωστόσο αρμοδιότητα των κρατών μελών και τωνποψηφίων χωρών.

Η Επιτροπή στηρίζει ήδη ορισμένα προγράμματα, όπου νέοι πολίτες ενημερώνονται για το περιβάλλον στο σχολείο, αλλά και ως εθελοντές ή με συμμετοχή σε προγράμματα νεότητας. Το ζήτημα του περιβάλλοντος αντιμετωπίζεται συχνά με σχέδια που χρηματοδοτούνται από τα κοινοτικά προγράμματα δράσης Socrates (στον τομέα της εκπαίδευσης) και Youth. Και τα δύο προγράμματα, τα οποία κατευθύνονται από τη Γενική Διεύθυνση (ΓΔ) Εκπαίδευση και Πολιτισμός, είναι ανοιχτής συμμετοχής και στιςποψήφιες χώρες.

Επιπλέον, η ΓΔ Περιβάλλον σχεδίασε πρόσφατα διάφορα επιμορφωτικά εργαλεία για τη βελτίωση του περιβαλλοντικού προβληματισμού ανάμεσα στους νέους. Η νέα ιστοσελίδα Environment for Young Europeans(1) περιέχει, για παράδειγμα, συστάσεις για σχολικές δραστηριότητες εκτός των παιχνιδιών και των ασκήσεων ατομικής εκπαίδευσης. Η ΓΔ Περιβάλλον λαμβάνει επίσης σοβαράπόψη την περιβαλλοντική εκπαίδευση και τη συμμετοχή νέων ανθρώπων στους διαγωνισμούς της που αποσκοπούν στην ενίσχυση σχεδίων συνειδητοποίησης και στήριξης περιβαλλοντικών μη κρατικών οργανισμών (ΜΚΟ).

(1) http://europa.eu.int/comm/environment/youth/news_en.html.